(দিনাজপুর২৪.কম) চট্টগ্রাম নগরীর ষোলশহর দুই নম্বর গেট এলাকায় চেকপোস্টে তল্লাশির সময় পাঁচলাইশ থানার সহকারী উপ-পরিদর্শক (এএসআই) আবদুল মালেককে (৩৮) গুলি করে পালিয়েছে সন্ত্রাসীরা। তার হাঁটুর দুই ইঞ্চি ওপরে এক রাউন্ড গুলি লেগেছে। এটি পিস্তলের গুলি বলে ধারণা করছে পুলিশ। বিশেষ অভিযানের অংশ হিসেবে চেকপোস্ট বসিয়ে তল্লাশির সময় শুক্রবার (১৬ ফেব্রুয়ারি) বিকেল সাড়ে ৪টার দিকে পুলিশের ওপর এ হামলা হয়। আহত এএসআই মালেককে তাৎক্ষণিকভাবে উদ্ধার করে চট্টগ্রাম মেডিকেল কলেজ (চমেক) হাসপাতাল নিয়ে যাওয়া হয়েছে।